Benedikto wa Nursia

Benedikto wa Nursia (480-547) alikuwa mmonaki wa Italia aliyeandika kanuni ya utawa iliyoenea katika monasteri nyingi za Kanisa la Kilatini na hata nje yake. Wanaoifuata wanaitwa Wabenediktohttps://www.santiebeati.it/dettaglio/21200.

Anaheshimiwa tangu zamani kama mtakatifu abati. 

Wabenedikto wanaadhimisha sikukuu yake tarehe aliyofariki dunia, lakini kalenda ya Kanisa la Roma inaiadhimisha tarehe 11 JulaiMartyrologium Romanum tangu Papa Paulo VI alipomtangaza msimamizi mkuu wa Ulaya tarehe 24 Oktoba 1964. Waorthodoksi wanamuadhimisha tarehe 14 Machi.

 Maisha 
Benedikto da Nursia, ndugu pacha wa Mtakatifu Skolastika, alizaliwa tarehe 12 Septemba 480, katika familia tajiri ya Roma. Baba yake, Eutropius Anicius, alikuwa kapteni mkuu wa Warumi katika eneo la Nursia, wakati mama yake alikuwa Claudia Abondantia Reguardati, malkia mdogo wa kijiji hicho. 

Aliishi miaka ya utoto kijijini Nursia, akiathiriwa na wahamiaji kutoka Dola la Roma Mashariki ambao katika karne III walikimbia dhuluma wakashika maisha ya kiroho katika mapango waliyojichimbia mwambani kandokando ya kanisa dogo.

Alipofikia umri wa miaka 12 hivi mapacha walitumwa Roma kwa masomo, lakini walichukizwa na anasa za jiji hilo, alivyosimulia Papa Gregori I katika kitabu cha pili cha Majadiliano. Hivyo akaacha masomo, nyumba na mali ili avae kanzu ya kimonaki akampendeze Mungu tu.

Alipofikia miaka 17 alitawa kwenye bonde la mto Aniene karibu na Eufide (leo Affile), halafu alielekea Subiaco, alipokutana na mmonaki wa monasteri ya jirani ambayo abati yake Adeodatus alimvika kitawa akamuonyesha pango kwenye mlima Taleo.

Huko aliishi miaka 3 kama mkaapweke hadi Pasaka ya mwaka 500. Halafu akakubali kuongoza wamonaki wengine karibu na Vicovaro, lakini, baada ya kunusurika kuuawa kwa sumu, akarudi Subiaco, alipobaki karibu miaka 30, akihubiri neno la Mungu na kupokea wanafunzi wengi zaidi na zaidi, hata akawa anaongoza monasteri 13, kila mojawapoi kiwa na wamonaki 12 na abati. 

Karibu na mwaka 529 baada ya upinzani mkali wa padri jirani aliyejaribu kumuua na kupotosha wafuasi wake, aliamua kuhama akaelekea Cassino ambapo, juu ya mlima alianzisha monasteri ya Montecassino juu ya mabaki ya mahekalu ya Wapagani.

 Kanuni 
Huko Montecassino Benedikto alitunga kanuni yake mwaka 540 hivi. Akifaidika na zile zilizotangulia, hasa Regula Magistri iliyoandikwa na mmonaki asiyejulikana, lakini pia ya Basili Mkuu, Yohane Kasiano, Pakomi na Sesari wa Arles, aliunganisha nidhamu na heshima kwa mtawa na vipawa vyake, ili kuunda shule ya utumishi wa Bwana ambapo kaulimbiu ni ora et labora ("sali na kufanya kazi") Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 97-99..

Hadi kifo chake aliishi Montecassino, akitembelewa na waamini na watu maarufu kama Totila mfalme wa Waostrogoti. Alifariki tarehe 21 Machi 547, siku arubaini hivi baada ya Skolastika  Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 60-61. ambaye akazikwa pamoja naye katika kaburi moja.

Sala yake
Baba, utupe hekima tukutambue, akili tukuelewe, bidii tukutafute,
subira tukungojee, macho tukuzingatie, moyo tukutafakari
na maisha tukutangaze kwa uwezo wa Roho wa Bwana wetu Yesu Kristo.

Picha mbalimbali

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

 Marejeo kwa Kiswahili 
 A. GRUEN, O.S.B., Benedikto wa Nursia, Ujumbe Wake Leo –tafsiri ya A. Nyirenda, O.S.B. – ed. Benedictine Publications Ndanda Peramiho – Peramiho 1993 – ISBN 9976-67-071-0
 M. REGINA GUBERNA, O.S.B., Baba Benedikto – tafsiri ya D. Weis, O.S.B. – ed. Benedictine Publications Ndanda Peramiho – Peramiho 1983
 Mtakatifu Sholastika – tafsiri ya Masista wa Chipole –ed. Benedictine Publications Ndanda Peramiho – Peramiho 1985 – ISBN 9976-63-080-8
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 240-241
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 200-202
 Maurice Soseleje, Kalendari yetu – Maisha ya Watakatifu – Toleo la pili – ed. Benedictine Publications Ndanda Peramiho – Peramiho 1986 – ISBN 9976-63-112-X, uk. 30-31

Marejeo mengine

 "The Life of St Benedict," by St. Gregory the Great, Rockford, IL: TAN Books and Publishers, ISBN 0-89555-512-3

Viungo vya nje
 St. Benedict (pdf ) from Fr. Alban Butler's Lives of the Saints
 A Benedictine Oblate Priest – The Rule in Parish Life 
 Guide to Saint Benedict 
 Sacro speco, Grotta della Preghiera – general view  " – enlarged view 
 The Holy Rule of St. Benedict  – Online translation by Rev. Boniface Verheyen, OSB, of St. Benedict's Abbey
 The Order of Saint Benedict
 The Medal Or Cross of St. Benedict: Its Origin, Meaning, and Privileges
 Life and Miracles of St Benedict
 St. Benedict page  at Christian Iconography
 "The Life of St. Benedict"  from the Caxton translation of the Golden Legend



Jamii:Waliozaliwa 480
Jamii:Waliofariki 547
Jamii:Watawa waanzilishi
Jamii:Wabenedikto
Jamii:Watakatifu wa Italia